OzLabs/hebrew-wiki-articles huggingface dataset:
ממד (אלגברה ליניארית)

באלגברה ליניארית, הממד של מרחב וקטורי הוא מספר האיברים בבסיס של המרחב. כלומר, הממד שווה למספר הפרמטרים החופשיים הנחוצים לתאר כל וקטור במרחב. 

== הגדרה ==
יהי <math>V</math> מרחב וקטורי מעל שדה <math>F</math>עם בסיס <math>v</math> בגודל <math>n</math>. המספר <math>n</math> נקרא הממד של <math>V</math> ומסומן: <math>\dim(V)</math>.

כשרוצים לציין את התלות בשדה הבסיס מסמנים <math>\ \dim_F(V)</math>, ולפעמים גם <math>\ [V \!:\! F]</math>.

== הסבר ==
המימד מכליל את המספרים המוכרים אינטואיטיבית מן המרחבים האוקלידיים הראשונים: הקו הישר הוא חד-ממדי, המישור דו-ממדי, והמרחב המוגדר לפי אורך, רוחב וגובה הוא תלת-ממדי. כעוצמה של קבוצה, המימד הוא מספר טבעי (לרבות אפס), או עוצמה אינסופית. למימד מהאלגברה הליניארית יש הכללות לתחומים נוספים במתמטיקה.

== תכונות ==
כאשר המרחב הווקטורי נפרש על ידי קבוצה סופית של איברים, המימד שלו מעל שדה נתון, מאפיין אותו באופן מלא: 

* כל שני מרחבים וקטוריים בעלי אותו מימד סופי מעל אותו שדה הם איזומורפיים זה לזה. 
* המרחב היחיד ממימד 0 הוא מרחב האפס, הכולל את וקטור האפס בלבד.
* אם <math>V</math> מרחב וקטורי ממימד סופי ו-<math>U</math> תת-מרחב של <math>V</math> ומתקיים <math>\dim(V) = \dim(U)</math> אז <math>V=U</math>. כלומר, תת־מרחב מאותו מימד של המרחב המקורי, שווה למימד המקורי.
* המימד של סכום ישר של מרחבים הוא סכום הממדים.
* המימד של המכפלה הטנזורית שווה למכפלת הממדים.
* המימד של מרחב ההעתקות הליניאריות <math>\operatorname{Hom}(U,V)</math> שווה למכפלת הממדים של המרחבים המעורבים.
* המימד של מרחב הווקטורים <math>F^n</math> שווה ל-<math>n</math>, והמימד של אלגברת המטריצות <math>\operatorname{M}_n(F)</math> הוא <math>\ n^2</math>.

== משפטים ==
משפט הממדים קושר את המימד של סכום וחיתוך תת-מרחבים: אם <math>\ U,U' \subseteq V</math>, אז <math>\dim(U+U') = \dim(U)+\dim(U')- \dim(U\cap U')</math>. זאת בהתאם לעיקרון ההכלה וההדחה.

אם <math>V</math> מרחב וקטורי מעל שדה <math>K</math> שיש לו תת-שדה <math>F</math>, אז <math>K</math> מרחב וקטורי מעל <math>F</math>, והממדים מקיימים <math>\dim_F(V) = [K\!:\!F]\dim_K(V)</math>. בפרט, אם <math>\ F\subseteq K \subseteq L</math> שדות, אז <math>\ [L\!:\!F] = [L\!:\!K]\cdot [K\!:\!F]</math>. עובדה בסיסית זו מאפשרת להסיק מספר תשובות לבעיות מפורסמות של ימי קדם, למשל: אי אפשר לקבל מספרים מסוימים על ידי פעולות של הוצאת שורש ריבועי, וזו הסיבה לכך שלא ניתן לבנות את השורש השלישי של 2, את הזווית בת 20 מעלות, או את השורש השביעי של היחידה.

==קישורים חיצוניים==

* 

קטגוריה:אלגברה ליניארית
קורלנד

הכניסה ל[[ארמון רונדלה (Rundale), שהיה מושב דוכסי קורלנד]]
קורלנד (לטבית: Kurzeme; אסטונית: Kuramaa; ליטאית: Kuršas; פולנית: Kurlandia; גרמנית: Kurland; רוסית: Курляндия) הוא מחוז היסטורי שהתקיים בעבר על שטח הנמצא כיום בתחומי לטביה. הוא היווה מחוז של המסדר הטבטוני (1200–1560), דוכסות קורלנד וסמיגליה שהיה פייף של האיחוד הפולני-ליטאי (1560–1795) ומחוז בקיסרות רוסיה (1795–1918).

==היסטוריה==
===במלחמת העולם הראשונה===
בסתיו 1915 נכבשה קורלנד על ידי האימפריה הגרמנית מידי האימפריה הרוסית במהלך מלחמת העולם הראשונה. ב-3 במרץ 1918 הקימו הגרמנים את דוכסות קורלנד וסמיגליה. דוכסות זו נשלטה למעשה על ידי הקיסר הגרמני וילהלם השני שהוכרז כדוכס האזור.

עם סיום המלחמה ותבוסת גרמניה, הוקמה לטביה (18 בנובמבר 1918). קורלנד הפכה לחלק מן המדינה החדשה.

===במלחמת העולם השנייה===
בול [[דואר ששימש בקורלנד (1945)]]
ב-1940 סופחה לטביה לברית המועצות ועימה קורלנד. במהלך מבצע ברברוסה (1941) נכבשה קורלנד על ידי הגרמנים בשנית. באוגוסט 1944, לקראת סיומה של מבצע בגרטיון, בה כמעט חוסלה קבוצת ארמיות מרכז, נותרו כ-200,000 חיילים גרמנים של קבוצת ארמיות צפון מכותרים באזור קורלנד והיינץ גודריאן ביקש מאדולף היטלר רשות לפנותם לגרמניה. היטלר סירב לבקשה כיוון שהוא האמין שכיס קורלנד חיוני לשמירה על בסיסי הצוללות הגרמניים בחוף הבלטי. קבוצת ארמיות צפון נותרה בכיס קורלנד עד סיום המלחמה. כיס קורלנד כותר על ידי הרוסים ממזרח ומדרום כאשר ממערב הצי הסובייטי חסם את נתיב הנסיגה הימי. ב-15 בינואר 1945 נוסדה קבוצת ארמיות קורלנד משרידי קבוצת ארמיות צפון שנותרו בכיס קורלנד תחת פיקודו של לותר רנדוליץ. ב-8 במאי 1945 נכנעו הכוחות בכיס קורלנד שהיו בפיקוד קרל הילפרט. 200,000 חיילי כיס קורלנד (31 דיוויזיות) נשלחו למזרח למחנות המאסר הסובייטים. רובם הגדול לא חזר מעולם משם.

=== לאחר מלחמת העולם השנייה ===
עם התפרקותה של ברית המועצות, הפך חצי האי קורלנד לחלק בלתי תלוי של לטביה. על אף שקורלנד אינה ישות מנהלית כיום, אזור התכנון של קורלנד (Kurzeme), בעל שטח של 13,596 קמ"ר ואוכלוסייה בגודל של 301,621 איש נכון לשנת 2008, כוללת את רוב האזור המסורתי. שאר קורלנד הוא חלק מאזורי התכנון של ריגה וסניגליה (Zemgale).

==יהודי קורלנד==
במהלך מלחמת העולם הראשונה גרשו השלטונות את יהודי קורלנד, שמנו כ-25,000 נפש, רובם בעלי בתים קטנים, סוחרים ובעלי מלאכה. בתחילת 1918 נבחר ועד של יהודי קורלנד, בהשתתפות הרב מרדכי נורוק, שפעל אצל השלטונות הגרמניים לאפשר את חזרת היהודים לקורלנד.

==קישורים חיצוניים==

* 
* 
* 

==הערות שוליים==

קטגוריה:לטביה: גאוגרפיה
קטגוריה:המדינות הבלטיות: היסטוריה
קטגוריה:מפרץ ריגה
מים מליחים

עצי [[מנגרובים בביצות הסונדרבאנס. ביצות אלה מלוחות מעט עקב המפגש של נהר הגנגס עם האוקיינוס ההודי ורק צמחים עמידים יכולים לשרוד בהן.]]
מימי ה[[ריו דה לה פלטה מכילים מים מליחים, מבלי להגיע לים.]]
מים מליחים הם מים שרמת המלחים בהם (כדוגמת נתרן, אשלגן ומלחים אחרים) גבוהה מרמת המלחים במים מתוקים, אך קטנה מרמת המלחים במי ים. המים המליחים טובים במקרים מסוימים לתעשייה ולחקלאות, למשל להשקיית תמרים וגפנים, אך אין הם מתאימים למרבית הגידולים. 
כמו כן ניתן להתפיל מי מליחים ולהופכם ראויים לשתייה בתהליך הצורך פחות אנרגיה מזה של התפלת מי ים.

כאשר משקים גידולים חקלאיים בעלי עמידות במים מליחים, המליחות המוגברת מעודדת את יצירת הסוכרים בפרי, שלבסוף מתוק יותר לעומת פרי מגידול שהושקה במים שפירים. בין הגידולים המציגים תכונה זו הם תמרים וגפנים שהוזכרו למעלה וכן עגבניות.

באזור הנגב הדרומי נמצאים כמה עשרות מיליארדי מ"ק מי תהום מליחים, ללא מוצא טבעי אל פני הקרקע. לכן מטפחים באזור גידולים בעלי עמידות למים מליחים כמו שדות כותנה, זיתים, עגבניות שרי, כרמי גפן ודגים.
כמו כן הוקמו באזור זה 17 מתקנים להתפלת מים מליחים עבור יישובים שאינם מחוברים לרשת המים הארצית. בצפון הארץ מופיעים המים המליחים בעיקר בצורת מעיינות: מעיינות בית שאן, מעיינות בקעת גינוסר, מעיינות נחל נעמן ומעיינות נחל תנינים. נעשה שימוש חקלאי גם במים מליחים שמקורם במעיינות ממערב לכנרת. מים אלה מוזרמים לירדן הדרומי, מדרום לסכר אלומות, בקטע שבין הכנרת וים המלח.

כמו כן מוכרת תופעת זיהומו של אקוויפר החוף עם כניסתם של מי ים ועירובם במי התהום השפירים עקב שאיבה מוגברת של האקוויפר.

שפך נהר הוא גוף מים המתאפיין במים מליחים, היכן שמתערבים מי גשמים שפירים במי הים.

*
קטגוריה:שימור מים
וירג'ין גורדה

וירג'ין גורדה (באנגלית: Virgin Gorda) הוא האי השלישי בגודלו באיי הבתולה הבריטיים שבים הקריבי ושטחו כ-21 קמ"ר.

==היסטוריה==
על פי הפולקלור המקומי, שמו של האי "הבתולה השמנה" - ניתן לו על ידי כריסטופר קולומבוס אשר גילה את האי במסעו השני לאמריקה, בשל צורת האי - הדומה לאישה שמנה השוכבת על גבה.

==כלכלה==
עיקר כלכלת האי מתבססת על התיירות, המגיעה לאי בשל התצורות הגאולוגיות הייחודיות שבו, הנקראות "המרחצאות" ("The Baths"). המרחצאות הם חופי רחצה בהם נראים שרידים של פעילות געשית שתוצאותיה הם גושי גרניט ענקיים המכסים את החופים ויוצרים חופים פרטיים קטנים ביותר בהם יכולים התיירים לשחות במים רדודים המוגנים מגלי האוקיינוס.

== תמונות ==

<gallery>
Virgin Gorda 12.jpg| "המרחצאות"
Virgin_Gorda_Boulders2.jpg|גושי הגרניט בחופי "המרחצאות"
Virgin Gorda DSCF0284.JPG|שקיעה בחופי האי

</gallery>

==קישורים חיצוניים==

* [http://www.caribbean-on-line.com/bv/vgmap.shtml מפת האי]
* 

קטגוריה:איי הבתולה הבריטיים: איים
קטגוריה:איים בים הקריבי
רומן מפתח

רומן מפתח (בצרפתית: roman à clef) הוא מונח המציין סוגה של רומן או נובלה, בה מתוארים אירועי חיים אמיתיים, מאחורי העמדת פנים של סיפור בדיוני. 

ה"מפתח", שאינו מוצג בטקסט עצמו, הוא ההתאמה הקיימת בין האירועים, המאפיינים או הדמויות שביצירה הספרותית, לבין אלה הקיימים במציאות. 

קיימות מספר סיבות שבעטיין יבחרו מחברים בסוגת "רומן המפתח": 
* סאטירה
* כתיבה על נושאים שנויים במחלוקת, סקנדל או מחדל, בלי רצון מצד המחברים לשים תווית ו"לקרוא לילד בשמו".
* הזדמנות מצד המחברים לתאר השתלשלות עניינים של מציאות קיימת, או שהייתה יכולה להתקיים, באופן שונה, שיעביר מסר או שיוביל את הקוראים למוסר השכל. 

== דוגמאות לרומני מפתח ==
* "בית בודנברוק", ספרו של תומאס מאן משנת 1901, הוא רומן מפתח. עם צאתו לאור סערו הרוחות במשפחת מאן, שרבים מבניה מצאו עצמם בין דפי הספר, העיר ליבק כולה הייתה כמרקחה, ותושביה התעסקו בניסיון לזהות את הדמויות המופיעות בסיפור למשך תקופה ארוכה. ספרייה עירונית אחת הגדילה לעשות והתקינה טבלה עם מפתח שמות מדויק של הדמויות ביצירה. הספרנים התנו את השאלת הספר בהבטחה מפי הקורא להשתמש במפתח השמות בשעת הקריאה.
* "טרגדיה אמריקאית", ספרו של תאודור דרייזר משנת 1925 התבסס על פסק הדין משנת 1908 שעסק ברצח של גרייס בראון בידי צ'סטר ג'ילט.
* "השאפתנים", ספרו של הרולד רובינס משנת 1961, מבוסס על פעילותו של הווארד יוז בהוליווד והמפגש שלו עם השחקנית ג'ין הארלו.
* "רוולסטין", ספרו של סול בלו משנת 2000, מבוסס על קשריו של בלו עם אלן בלום. 
* רומן מפתח שעורר סערה בישראל עם פרסומו הוא ספרה של הדסה מור, "דרכים לוהטות", שבו תואר בפירוט רב רומן בין הגיבורה ובין איש צבא, האלוף הגידם "מתי יניב", בן דמותו של משה דיין.

===הכחשות לזיהוי כרומן מפתח===
יש המנסים לקרוא אחדים מסיפוריו של ש"י עגנון כאילו הם רומן מפתח, אך עגנון הכחיש זאת, בעת שהופיע בפני האקדמיה ללשון העברית:

גם מולייר, שרבים טענו שהם הם המקורות לדמויות במחזותיו, התרעם על כך:

==קישורים חיצוניים==
* 

==הערות שוליים==

קטגוריה:סוגות ספרותיות
מירו (זמר)

ירוחם (חולצה לבנה) במהלך הופעה בבאר שבע, מרץ 2010
ירוחם (למטה) במהלך הופעה בבאר שבע, מרץ 2010
עמיר (מירו) ירוחם (נולד ב-14 במאי 1975) הוא זמר ישראלי.

== ביוגרפיה ==
ירוחם נולד ביפו, נדד בין חולון ובת-ים ובגיל 17 עבר ליבנה בה הקים בשנת 1992 את להקת שב"ק ס'. בשב"ק ס' היה שותף בעשיית ארבעה אלבומים, "שבק" (1995), "כנען 2000" (2000), "בום קרנבל" (2008) ו"פרה פרה" (2012).

בשנת 1996 פרש ירוחם משב"ק ס' והקים את הרכב חלוצי החלל, ביחד עם כפיר ארצי (חמי). ההרכב שילב בין היפ-הופ לפאנק והופיע במשך כשנתיים, עד לחזרתו של ירוחם לשב"ק ס' לקראת האלבום השלישי.

אחרי הוצאת האלבום השלישי של שב"ק ס' החליטו חברי הלהקה לקחת פסק זמן. בשנת 2001 החלו חמי וירוחם לעבוד על אלבום ראשון של חלוצי החלל עם רע מוכיח. האלבום הופק מוזיקלית על ידי מוכיח בניו יורק ובפלורנטין שבתל אביב-יפו.

בשנת 2002 יצא האלבום בהפצה עצמית של חלוצי החלל תחת לייבל שהקימו בשם "המקלט".

באוגוסט 2007 חזרה להקת שב"ק ס' להופיע ביחד.

נכון ל-2015 נשוי ירוחם לאפרת ולזוג שני ילדים. הוא דוקטור להיסטוריה מאוניברסיטת תל אביב בנושא "מוזיקה חברה ודת ביוון הארכאית", בהנחיית פרופ' עירד מלכין. בהערכת העבודה כתבו השופטים: "הידע והניסיון של המחקר כמוזיקאי מאפשרים לו לגשת באופן לא שיגרתי לעדויות כתובות ואיקונוגרפיות ... לאורך המחקר עושה המחבר שימוש פורה במושג ה-'סאונדסקייפ' שמתאר את החוויה המוזיקלית-ריטואלית בכללותה – נגינה, שירה, ריקוד, מיתוס, מרחב הביצוע ועוד. מושג זה התפתח בממשק המחקרי של מוזיקולוגיה, אתנו-מוזיקולוגיה, פסיכו-אקוסטיקה ותחומים נוספים. המחבר הוא הראשון שישם את המושג לחקר תרבות עתיקה...".

ב-16 בדצמבר 2019 שחרר ירוחם סינגל בשם "בוקר טוב שמש"<ref></ref>. זהו שיר הסולו הראשון של ירוחם והראשון מאז חלוצי החלל, שאינו במסגרת של שב"ק ס'. ב-7 במאי 2021 הוציא ירוחם את אלבום הסולו הראשון שלו - "חלומות באוויר". האלבום הופק על ידי בן הנדלר והופץ על ידי נענע דיסק. בשירים התארחו: הראפר פלד וחברו משב"ק ס' ו"חלוצי החלל", כפיר ארצי (חמי).

==קישורים חיצוניים==

* יואב איתיאל, [http://www.magazin.org.il/inner.asp?page=23&item=3802 האימפריה מכה בשישית], מגזין המושבות, 27 ביולי 2012
* 

==הערות שוליים==

קטגוריה:זמרים השרים בעברית
קטגוריה:זמרים ישראלים
קטגוריה:ראפרים ישראלים
קטגוריה:אמנים ישראלים הידועים בשם במה
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1975
מקהלת הנערים של וינה

מקהלת הנערים של וינה, [[אגודת הזמר הווינאית, המקהלה הפילהרמונית ברטיסלאבה, התזמורת הממלכתית של ברלין – מוזיקפריין]]

מקהלת הנערים של וינה (בגרמנית: Wiener Sängerknaben) היא מקהלה של נערים בקולות סופרן ואלט, השוכנת בווינה, אוסטריה. היא אחת ממקהלות הנערים הנודעות ביותר בעולם. הנערים נבחרים בעיקר מאוסטריה אך גם מארצות אחרות בעולם, לאחר ראיון אישי.

המקהלה, שהתפרסמה באיכותה הווקאלית היוצאת מן הכלל, עבדה בשנות קיומה עם מוזיקאים כמו וולפגנג אמדאוס מוצרט, אנטוניו קאלדארה, אנטוניו סאליירי, היינריך איזאק, פאול הופהיימר, היינריך איגנץ ביבר, יוהאן יוזף פוקס, כריסטוף ויליבלד גלוק ואנטון ברוקנר.

== תולדות המקהלה ==
המקהלה היא הממשיכה המודרנית של מקהלות הנערים של חצר המלוכה הוינאית, שראשיתן בימי הביניים המאוחרים. המקהלה נוסדה, למטרות מעשיות, באמצעות מכתב שהוציא מקסימיליאן הראשון ב-7 ביולי 1498. במכתב הורה הקיסר לפקידי החצר להעסיק מורה לזמרה, שני בסים ושישה נערים. סלובני בשם יורי סלטקוניה היה למדריך ההרכב הזה.

תפקיד המקהלה (שמנתה בין ארבעה-עשר לעשרים נערים) היה לספק ליווי מוזיקלי למיסה הכנסייתית.

הילדים קיבלו השכלה מוזיקלית נרחבת, שברוב המקרים הייתה לה השפעה משמעותית על שארית חייהם, שכן רבים מהם המשיכו בדרך זו והיו למוזיקאים מקצועיים. המלחינים יעקובוס גאלוס ופרנץ שוברט והמנצחים הנס ריכטר, פליקס מוטל וקלמנס קראוס היו חברים במקהלה.

בשנת 1920 התפרקה קבוצת נגני החצר, אבל הרקטור באותה תקופה, יוזף שניט, ביקש להמשיך במסורת. ב-1924 נוסדה באופן רשמי "מקהלת נערי וינה" והתרחבה עד להיותה קבוצה מוזיקלית מקצועית. משנת 1948 משמש ארמון אוגרטן (Palais Augarten) כאתר חזרות ופנימייה מגיל גן ילדים עד גיל חטיבת ביניים.

המקהלה היא ארגון פרטי שלא למטרות רווח. יש כ-100 זמרים, בני עשר עד ארבע-עשרה. הנערים נחלקים לארבע מקהלות מסיירות, המופיעות בכ-300 קונצרטים בשנה לפני קרוב ל-500,000 איש. כל קבוצה יוצאת לסיורים של בין תשעה לאחד-עשר שבועות.

ד"ר אויגן יסר היה לנשיא המקהלה בשנת 2001 ולמנהלה בשנת 2003. ג'רלד וירת היה למנהלה האמנותי של המקהלה בשנת 2001.

==קישורים חיצוניים==

* 

* [http://www.hofmusikkapelle.gv.at/content/hofmusikkapelle/ תולדות מקהלת הנערים של וינה באתר hofmusikkapelle]

קטגוריה:ערכים שבהם תבנית בריטניקה אינה מתאימה
קטגוריה:וינה: תרבות
וינה
Wir sind Helden

Wir sind Helden (תעתיק: "ויר סינד הלדן", גרמנית: "הננו גיבורים") היא להקת רוק ברלינאית, הפועלת מאז שנת 2001.

==היסטוריה==
בשנת 1999 הוציאה יהודית הולופרנס אלבום סולו, "Kamikazefliege", ב-500 עותקים. האלבום זכה להצלחה מעטה בלבד, הגם שניכר בו כשרונה. בחיפושיה אחרי נגנים, פגשה הולופרנס בשנת 2001 את המתופף פולה רוי והגיטריסט והקלידן ז'אן-מישל טורט, והקימה עמם את הלהקה; הבסיסט מארק טבאסול צורף מאוחר יותר על ידי רוי.

בשנת 2002 הפיצה הלהקה (בהפקה עצמית) 3000 עותקים מהמיני־אלבום Guten Tag, שהקנה לה פופולריות מסוימת בברלין. סינגל בשם זהה, שהגיע למקום החמישים ושלושה במצעד הפזמונים ונוגן בתדירות גבוהה יחסית בתחנת הרדיו המקומית Radio-eins וברשת MTV, והופעתה של הולופרנס בתוכנית הטלוויזיה "המופע של הראלד שמידט" הרחיבו משמעותית את החשיפה שלה זכתה הלהקה, ושיחקו, מן הסתם, תפקיד משמעותי בהצלחתו המיידית של אלבומה הראשון, Die Reklamation, שיצא בשנה העוקבת. האלבום, שבו נכללו ארבעה שירים מהמיני־אלבום ועוד שניים מאלבום הסולו של הולופרנס, הגיע עם יציאתו למקום הששי בטבלאות המכירות בגרמניה, וטיפס עד למקום השני.

אלבומה השני של הלהקה, Von hier an blind, יצא בשנת 2005, והגיע כבר בשבוע המכירות הראשון לראש טבלאות המכירות הן בגרמניה, הן באוסטריה. בסך הכול מכרה הלהקה למעלה ממיליון ומאתיים אלף עותקים משני אלבומיה. בעקבות הצלחתה, הוזמנה הלהקה להשתתף בקונצרט הצדקה "לייב 8".

במאי 2007 הוציאה לאור הלהקה את אלבומה השלישי, Soundso, שהתמקם מיד במקום השני בטבלאות המכירות בגרמניה ובאוסטריה. הלך הרוח השולט בו הוא פסימי בעיקרו.

==קישורים חיצוניים==

* 

* [http://pod.icast.co.il/59e0d946-2238-4945-aa79-dff2281c4400.icast.mp3 ראיון שערכו ג'קל והייד עם הלהקה ברדיו הר הצופים] (אנגלית).

קטגוריה:להקות גרמניות
קטגוריה:להקות רוק אלטרנטיבי
קטגוריה:להקות שהתפרקו בשנת 2012
קטגוריה:להקות שהוקמו בשנת 2000
קלמי סבן

רחמים 'קְלֵמִי' סבן (נולד ב-17 בפברואר 1980) הוא כדורגלן עבר ישראלי ששיחק בעמדת המגן הימני וכיום עוזר מאמן מועדון ספורט אשדוד.

== קריירה ==
סבן נולד בנתניה. הוא החל את הקריירה המקצועית שלו במדי מכבי נתניה בעונת , אז שיחקה הקבוצה בליגה השנייה ובסיומה עלתה לליגת העל. סבן המשיך לשחק בנתניה למשך שתי עונות נוספות לפני שעבר להפועל תל אביב בשנת 2001. סבן עבר לתל אביב לאחר מאבק ארוך שניהל מאמן הקבוצה דרור קשטן להבאתו, ולאחר שהקבוצה שילמה בעבורו סכום נכבד. על אף כל זאת קשטן לא הרבה לשתף את סבן במשחקי הקבוצה מאחר שלקבוצה היה מגן ימני בכיר יותר, אילן בכר. בעונת 2001/2002 זכה עם הקבוצה בגביע הטוטו, והיה שותף להעפלתה של הקבוצה לרבע גמר גביע אופ"א, הישג השיא של קבוצה ישראלית במפעל. סבן שיחק בהפועל תל אביב עד תום עונת 2003/2004, אז עבר לשחק בקבוצת הפועל פתח תקווה, עמה זכה שוב בגביע הטוטו.

בעונת 2005/2006 עבר סבן לשחק במדי מכבי חיפה, עמה זכה באליפות ובגביע הטוטו. עונה לאחר מכן עבר לסטיאווה בוקרשט מליגת העל הרומנית, עמה העפיל לשלב הבתים לליגת האלופות. כששיחקה סטיאווה מול ריאל מדריד בליגת האלופות, שגה סבן שגיאה שהובילה לשער מצד מדריד ולאחר המשחק העביר עליו נשיא הקבוצה ג'יג'י בקאלי ביקורת קשה, ואף ייעץ למאמן לא לשתף אותו יותר במשחקי ליגת האלופות. לאחר עונה אחת במדי סטיאווה חזר סבן לישראל וחתם בקבוצת מכבי נתניה. את עונת 2007/2008 סיים עם הקבוצה במקום השני אחרי בית"ר ירושלים, והגיע עמה לחצי גמר גביע המדינה.

בעונת 2010/2011 עבר סבן לשחק במדי מכבי תל אביב. בקיץ 2012, לאחר שנתיים במועדון, חתם סבן בקבוצת הפועל באר שבע, ובמדיה שיחק בעונת 2012/2013.

ב-16 בספטמבר 2013 חתם סבן בהפועל עכו, במדיה ערך 11 הופעות בליגה, ובתום עונת 2013/2014 עזב את הקבוצה ופרש ממשחק פעיל.

===נבחרת ישראל===
סבן החל לשחק בנבחרת ישראל במהלך טורניר מוקדמות מונדיאל 2006. משחק הבכורה שלו בנבחרת היה ב-4 בספטמבר 2004 נגד נבחרת צרפת, בו הצטיין וזכה לשבחים רבים. את שער הבכורה בנבחרת הבקיע ב-10 בספטמבר 2008, במשחק מוקדמות מונדיאל 2010 מול נבחרת מולדובה לאחר שנכנס כמחליף, וכבש את שער הניצחון במשחק. ב-30 במאי 2010 הופיע לאחרונה במדי הנבחרת, במשחק ידידות מול נבחרת צ'ילה.

== קריירת אימון ==
בתחילת עונת 2020/2021 שימש כעוזר מאמן בהפועל פתח תקווה, ולאחר פיטוריו של המאמן חיים שאבו מונה סבן כמחליפו, ב-8 במרץ 2021. בסיום העונה נשרה הפועל פתח תקווה לראשונה בתולדותיה לליגה א'. בעונת 2021/2022 מונה לעוזרו של מאמן בית"ר תל אביב בת ים, אליעזר בן אהרון. לאחר פיטוריו של אהרון מונה למאמנה הראשי של הקבוצה. הוא הוחלף ב-7 בינואר 2022 על ידי קרלוס גרסיה.ב 11 בדצמבר 2022 מונה לעוזר מאמן בני סכנין. בסיום העונה סיים את תפקידו יחד עם המאמן קובי רפואה.
ב-4 ביוני 2023 מונה לעוזר מאמן מועדון ספורט אשדוד.

== תארים ==
;הפועל תל אביב
* גביע הטוטו: 2001/2002

;הפועל פתח תקווה
* גביע הטוטו: 2004/2005

;מכבי חיפה
* אליפויות: 2005/2006
* גביע הטוטו: 2005/2006

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני הפועל תל אביב
קטגוריה:כדורגלני הפועל פתח תקווה
קטגוריה:כדורגלני מכבי חיפה
קטגוריה:כדורגלני סטיאווה בוקרשט
קטגוריה:כדורגלני מכבי תל אביב
קטגוריה:כדורגלני הפועל באר שבע
קטגוריה:כדורגלני הפועל עכו
קטגוריה:כדורגלני נבחרת ישראל
קטגוריה:כדורגלנים ישראלים ברומניה
קטגוריה:מאמני הפועל פתח תקווה
קטגוריה:ישראלים שנולדו ב-1980
מילי ונילי

מילי ונילי (באנגלית: Milli Vanilli) היה צמד מוזיקת פופ שפעל זמן קצר בסוף שנות ה-80. הצמד ספג ביקורת ואף הושם ללעג כאשר התגלה כי שירי חברי הצמד, רוב פילאטוס ופבריס מורוואן (פאב), נכתבו ובוצעו בידי אמנים אחרים, בעוד לחברי הלהקה לא היה שום קשר לעשייה המוזיקלית.
== היסטוריה ==
תחילת דרכו של הצמד, בפגישתם של רוב פילאטוס, רקדן ברייקדאנס מובטל מגרמניה, עם פבריס מורוואן, צרפתי במקור, בדיסקוטק בלוס אנג'לס. השניים החליטו להקים להקה ביחד. לאחר חזרתם לאירופה, הוציאו השניים סינגל בכורה כושל, ופנו אל הסוכן פרנק פאריאן, מפיק בעל מוניטין בשנות ה-70 (אשר גם הקים את בוני אם) שזיהה את הפוטנציאל שבהם.

פאריאן, שהפיק באותו זמן סינגל של להקה אחרת, אך לא אטרקטיבית מספיק, החליט לספק את הסינגל לפילאטוס ומורוואן, וקרא לצמד "מילי ונילי", על שם מועדון מפורסם בניו יורק. לשיר קראו- Girl You Know It’s True, אשר הפך להצלחה מיידית והזניק את אלבום הבכורה של הצמד, אשר נקרא בשם זה. בטקס פרס גראמי זכו הצמד בפרס הלהקה החדשה הטובה ביותר ולאחר מכן יצא הסינגל הנוסף, Girl, I’m Gonna Miss You, שהפך אף הוא להצלחה. אך הצלחתם הייתה קצרת מועד, שכן התרמית התגלתה.

בסוף 1989 פרסם צ'ארלס שו, הזמר האמיתי בשירי הלהקה, את האמת מאחורי הצמד "מילי ונילי". לאחר הכחשות נמרצות, הודה פילאטוס באמת, מה שהוביל לביקורת ופרסום שלילי רב לצמד. חברי ועדת גראמי דרשו מהצמד להחזיר את הפרס שקבלו ו-2 תביעות משפטיות שונות הוגשו כנגד חברת התקליטים שיצגו את הצמד.

לאחר התרסקות הקריירה של הצמד, ניסה פילאטוס ב-1991 להתאבד ובאותה שנה ניסה פאריאן להקים מחדש את "מילי ונילי" עם המבצעים האמיתיים, ניסיון שנחל כישלון חרוץ ללא התדמית המפורסמת של ההרכב המקורי.

פילאטוס ומורוואן אף הם ניסו להקליט אלבום עם ביצועים מקוריים, Rob & Fab, שנחל כישלון שלאחריו נעלמו חברי הצמד מהתודעה.

בשנת 1998 מת פילאטוס ממנת יתר של סמים ואלכוהול בגיל 32. בעקבות מותו נגנז אלבום הקאמבאק האחרון של הצמד, אשר נקרא "Back and in Attack".

==קישורים חיצוניים==

* 
* 

קטגוריה:להקות פופ
קטגוריה:זוכי פרס גראמי
קטגוריה:צמדים מוזיקליים גרמניים
קטגוריה:תרמיות
קטגוריה:מחלוקות במוזיקה
קטגוריה:שערוריות בידור
קטגוריה:אמני אריסטה רקורדס
קטגוריה:להקות שהוקמו בשנת 1988
עמרם בן דיוואן

ציון קברו של רבי עמרם בן דיוואן
רבי עמרם בן אפרים דיוואן (מוכר בכינוי: רבנו העד"ן הקדוש; ה'ת"ק - ט"ו באב ה'תקמ"ב) היה שד"ר ומקובל יליד ירושלים.
מצבתו

==חייו==
מבנה הישיבה על שם עמרם בן דיוואן בחברון, צמוד ל[[בית הדסה]]
עמרם בן דיוואן נולד בשנת ה'ת"ק בירושלים לר' אפרים כנצר למשפחת רבנים ידועה מהעיר דיוואן במרוקו . אביו עלה לארץ ישראל ורבי עמרם חזר למרוקו, שם למד בישיבת "נוה שלום" של דודו, רבי יהודה בר עמרם דיוואן, בה רכש את השכלתו התורנית והתלמודית, הגה בתורת הנגלה והנסתר, ונמנה עם תלמידי ישיבת המקובלים. לאחר מכן התיישב בחברון ובשנת ה'תקכ"ג (1763) נשלח על ידי קהילת חברון כשד"ר למרוקו. בכתב המינוי שלו, עליו חתם ר' יצחק זאבי, הכתירוהו נכבדי חברון בתארים: "החכם השלם, סיני ועוקר הרים". ר' עמרם דיוואן התיישב באסז'ן מיד עם הגיעו למערב הפנימי ופתח בה ישיבה. לאחר שסבב בקהילות ישראל ברחבי מרוקו ואסף את התרומות למען כוללות חברון, שב ר' עמרם דיוואן לארץ ישראל.

לאחר שהות קצרה בארץ ישראל יצא ר' עמרם למרוקו בשליחות שנייה מטעם כוללי חברון בשנת ה'תקל"ד (1774). בשליחות זו שהה למעלה משמונה שנים, רובן במקנס (מאדר ה'תקל"ה ועד א' בכסלו ה'תקמ"א), בביתו של ר' זכרי משאש. סיבת השתהותו במרוקו נבעה ממלחמות השבטים שהתנהלו סביב מקנס, ואולם ייתכן גם שמצבו הבריאותי מנע ממנו את המשך הדרך בגלל הסיגופים החמורים שנטל על עצמו. בד' בתמוז ה'תקמ"ב יצא עם בנו מפאס לעבר נמל טנג'יר, אולם נפטר בדרכו חזרה לארץ ישראל בערב שבת ט"ו באב ה'תקמ"ב ונקבר בבית העלמין של הכפר אסז'ן הסמוך לוזאן. ברבות הימים, קברו הפך אתר עלייה לרגל לעשרות אלפי חסידים ומעריצים מדי שנה ובמקום אף מתקיימת הילולה שנתית.

הפייטן ר' דוד חסין שהכירו אישית הכרות רבת שנים, חיבר לכבודו פיוט וקינה בשם "ההר הטוב" סמוך מאוד למועד פטירתו עת ביקר בקברו.

על שם עמרם בן דיוואן נקראה ישיבה שהוקמה בחברון. בניין הישיבה, צמוד לבית הדסה ננטש בעקבות פרעות תרפ"ט, שוקם ומשמש כיום למגורים.

בתשפ"ג הוציא הזמר החסידי אהרלה סמט סינגל לזכרו בהלחנת בנצי שטיין.

==משפחתו==
בנו, רבי חיים דיוואן שנלווה אליו בשליחות, השתקע והתיישב באסז'ן ולאחר מכן קם להשלים את סבב ההתרמה בדרום מרוקו. ר' חיים נפטר בסופו של דבר ביישוב בשם ווירגאן (Virguane) שבדרום מרוקו, ועם מותו אבדו כתבי היד שחיבר אביו בשנות מגוריו במקנס.

== לקריאה נוספת ==

* אברהם יערי, "שלוחי ארץ ישראל - תולדות השליחות מהארץ לגולה, מחורבן בית שני עד המאה התשע עשרה", ירושלים (תשי"א. נדפס שוב בשנת תשל"ז; ובשנת תשס"ב, בשני כרכים).
* מאיר אליעזר עטיה, אל מעין העדן, קורות חייו ונפלאותיו של... רבי עמרם בן דיוואן, הוצאת עמותת קרן אהבת קדומים, חדרה תשנ"ז.

==קישורים חיצוניים==
* [https://moreshet-morocco.com/category/%d7%a8%d7%91%d7%99-%d7%a2%d7%9e%d7%a8%d7%9d-%d7%91%d7%9f-%d7%93%d7%99%d7%95%d7%95%d7%90%d7%9f-%d7%96%d7%a6%d7%95%d7%a7%d7%9c-%d7%94%d7%a8%d7%91-%d7%90-%d7%a2%d7%98%d7%99%d7%94/ מאמרים על רבי עמרם בן דיוואן] בכתב העת ברית
* [https://rabiamram.co.il/ המרכז מורשת של רבי עמרם בן דיוואן בכוכב השחר]
* 
* 

==הערות שוליים==

קטגוריה:רבנים ארץ-ישראלים
קטגוריה:שד"רים
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-18
קטגוריה:ילידי 1743
קטגוריה:נפטרים ב-1782
משה ביטון

משה ביטון (נולד ב-18 בנובמבר 1982 בבת ים) הוא כדורגלן עבר ישראלי ששיחק בעמדת החלוץ.

== קריירה ==
ביטון החל את דרכו במחלקת הנוער של מכבי יפו ובגיל 15 עבר לקבוצת הנוער של מכבי פתח תקווה. בעונת שיחק בקבוצת הבוגרים של מכבי פתח תקווה ולאחר מכן עבר לקבוצת בית"ר ירושלים, שם שיחק שנתיים, אך לא שותף במשחקים רבים.

בעונת הוא עבר לקבוצת בני יהודה, שם הצטיין, ובתקופה זו ערך 4 הופעות בנבחרת ישראל.

לקראת עונת הצטרף למכבי תל אביב. כעבור שנה חזר ביטון לבני יהודה, והיה מלך השערים של הקבוצה בעונת , ובכך עזר לה בהישארותה בליגה. ביוני 2011 חתם ביטון בהפועל חיפה.

בקיץ 2012 חזר ביטון לקבוצת נעוריו מכבי יפו מליגה א', במדיה שיחק עד אוקטובר 2013.

== קישורים חיצוניים ==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי פתח תקווה
קטגוריה:כדורגלני בית"ר ירושלים
קטגוריה:כדורגלני בני יהודה תל אביב
קטגוריה:כדורגלני מכבי תל אביב
קטגוריה:כדורגלני הפועל חיפה
קטגוריה:כדורגלני מכבי יפו
קטגוריה:בת ים: כדורגלנים
קטגוריה:ישראלים שנולדו ב-1982
לוץ שוורין פון קרוזיק

יוהאן לודוויג "לוץ" גראף שוורין פון קרוזיק (בגרמנית: Johann Ludwig "Lutz" Graf Schwerin von Krosigk ; 22 באוגוסט 1887 – 4 במרץ 1977) היה פוליטיקאי גרמני שמרני שכיהן בממשלות גרמניה האחרונות של רפובליקת ויימאר ולאחר מכן כשר האוצר במהלך כל תקופת שלטון המפלגה הנאצית. לאחר התאבדותו של יוזף גבלס, שימש בתפקיד ראש השרים במסגרת ממשלת פלנסבורג, שהתיימרה לשלוט בגרמניה בשבועות הראשונים של מאי 1945.

==ביוגרפיה==
===ראשית חייו===
קרוזיק נולד בתור יוהאן לודוויג פון קרוזיק בראטמנסדורף שבממלכת סקסוניה אך נודע בשמו הפרטי "לוץ", קיצור חיבה של השם לודוויג. למד משפטים ומדע המדינה בהאלה, בלוזאן ובאוניברסיטת אוקספורד ובמלחמת העולם הראשונה שירת בצבא הגרמני, הגיע לדרגת אובר-לויטננט (סגן) ועוטר בצלב הברזל.

ב-1918 נשא קרוזיק לאישה את הברונית ארנגרד פון פלטנברג, איתה היו לו ארבעה בנים וחמש בנות. ב-1925 אומץ על ידי דודו הרוזן אלפרד פון שוורין ואימץ בעצמו את שם המשפחה שוורין פון קרוזיק כך שלאחר מות דודו הפך לרוזן פון שוורין. מאחר שתוארי האצולה חוסלו על ידי רפובליקת ויימאר, הוסיף את התואר "גראף" (רוזן) לשמו החוקי, והפך ליוהאן לודוויג גראף שוורין פון קרוזיק.

===פעילות ציבורית===
שוורין פון קרוזיק ב[[משפטי נירנברג]]
בתור שמרן שאינו משתייך לאף מפלגה, שוורין פון קרוזיק, התמנה לשר האוצר על ידי פרנץ פון פאפן ב-1932 והמשיך בתפקידו לבקשת הנשיא, פאול פון הינדנבורג, תחת קורט פון שלייכר והמשיך בכהונתו לכל אורך תקופת השלטון של המפלגה הנאצית.

במסגרת תפקידו, פון קרוזיק חתם על מספר חוקים בשנת 1933 שסילקו את יהודי גרמניה מן החיים הכלכליים. הוא היה אחד מן המארגנים את ניצולם הכלכלי של השטחים הכבושים על ידי גרמניה במזרח בזמן מלחמת העולם השנייה. כבר ב-1945 התייחס בטורים בעיתונות ל"מסך הברזל" היורד וחוצה את יבשת אירופה, מונח אותו שאל מנאומיו האנטי-סובייטים של יוזף גבלס ושלבסוף הועתק גם על ידי וינסטון צ'רצ'יל.
היטלר, גרינג, פון פאפן, שוורין פון קרוזיק, וילהלם פריק, פון בלומברג, הוגנברג]]

ב-1 במאי 1945, בעקבות התאבדותו של יוזף גבלס, התמנה לתפקיד ראש השרים בממשלת פלנסבורג (ממשלה זמנית של בכירים בממשל הנאצי, שניסו לקיים רציפות שלטונית לאחר התאבדותו של היטלר) על ידי הנשיא קרל דניץ. דניץ ושוורין פון קרוזיק ניסו לנהל משא ומתן לשביתת נשק עם בעלות הברית המערביות תוך כדי המשך הלחימה נגד צבא הסובייטי, אבל הממשלה לא הוכרה על ידי בעלות הברית והתפרקה כאשר חבריה נתפסו על ידי כוחות בריטיים ב-23 במאי 1945 בפלנסבורג.

פון קרוזיק נשפט באפריל 1949 במשפט השגרירים, נמצא אשם בביזת רכושם של מגורשים יהודים, הורשע כפושע מלחמה ונידון לעשר שנות מאסר. הוא עצמו קיבל את חומרת העונש בטענה שמדובר בעונש צודק על מצפונו שקהה וסומם. הוא ריצה את עונשו בכלא לנדסברג, אולם שוחרר כבר בינואר 1951 במסגרת גל חנינות.

שנים מאוחר יותר כתב שוורין פון קרוזיק מספר ספרים על מדיניות כלכלית, ואף שתי גרסאות של זכרונותיו.

שוורין פון קרוזיק הלך לעולמו בגיל 89 בעיר אסן.

==קישורים חיצוניים==

* [http://www.dhm.de/lemo/html/biografien/KrosigkJohann/ ביוגרפיה באתר מוזיאון ברלין] 
* 

קטגוריה:שרי ממשלת גרמניה הנאצית
קטגוריה:פושעי מלחמה נאצים
קטגוריה:מעוטרי צלב הברזל
קטגוריה:שרי החוץ של גרמניה הנאצית
קטגוריה:שרי האוצר של גרמניה
קטגוריה:בוגרי אוניברסיטת לוזאן
קטגוריה:אנשים שהורשעו על ידי בית הדין הבין-לאומי בנירנברג
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1887
קטגוריה:גרמנים שנפטרו ב-1977
ממלכת סקסוניה

ממלכת סקסוניה (בגרמנית: Königreich Sachsen) הייתה ממלכה שהתקיימה בין השנים 1806–1918 כחברה עצמאית במסגרת הקונפדרציה של הריין. בשנת 1871 שויכה לאימפריה הגרמנית והתקיימה כמדינה חופשית במסגרתה עד תום מלחמת העולם הראשונה וויתורו של מלך סקסוניה פרידריך אוגוסט השלישי על כס המלוכה בשנת 1918. בשטחה מתקיימת כיום מדינת סקסוניה בשטח גרמניה.

==היסטוריה==
סקסוניה התקיימה כאלף שנים, עד 1806, במסגרת האימפריה הרומית הקדושה כנסיכות הבוחר מסקסוניה, ובראשה עמד נסיך בוחר. עם התפרקות האימפריה, בעקבות קרב אוסטרליץ, ניתן לה מעמד של ממלכה עצמאית בתמיכת צרפת. הנסיך הבוחר שעמד בראשה באותה עת היה למלך סקסוניה, פרידריך אוגוסט הראשון. בעקבות תבוסת פרוסיה בקרב ינה ובקרב אאורשטדט, באותה שנה הצטרפה סקסוניה לקונפדרציה של הריין ונותרה חברה בה עד לפירוקה ב-1813 בעקבות קרב לייפציג. בקרב זה תמך מלך סקסוניה בצרפת ובעקבות החלטתו ננטש על ידי חייליו ונלקח בשבי על ידי פרוסיה. שטח הממלכה נחלק ו-57% ממנו הועברו לידי פרוסיה כפרובינציית סקסוניה הפרוסית, בעוד יתרתו נותרה על כנה והמלך הושב לעמוד בראשה. עם הקמת הקונפדרציה הגרמנית הצטרפה הממלכה לשורותיה.

במלחמת אוסטריה–פרוסיה בשנת 1866 נתנה סקסוניה את תמיכתה בידי אוסטריה, ושלחה את צבאה להילחם לצד אוסטריה בבוהמיה ולא השאירה אותו להגן על שטחה. בתחילת הלחימה, ב-17 ביוני 1866 נכנסו כוחות פרוסיה לסקסוניה וכבשו אותה. בסיום הלחימה ביקשה אוסטריה מפרוסיה שלא לספח את סקסוניה כמחוות כבוד, ופרוסיה נעתרה לבקשה, והותירה את סקסוניה כמדינה עצמאית. מאוחר יותר באותה שנה הצטרפה סקסוניה על דעת עצמה לקונפדרציה הצפון-גרמנית. מלחמת צרפת–פרוסיה בשנת 1871 הובילה לשיוך חברות הקונפדרציה אל האימפריה הגרמנית ומלך סקסוניה יוהאן נותר בתפקידו והוכפף לקיסר האימפריה הגרמנית. 

בתום מלחמת העולם הראשונה פרש וילהלם השני, קיסר גרמניה מתפקידו וויתר על כס המלוכה. מלך סקסוניה פרידריך אוגוסט השלישי הלך בעקבותיו והביא לפירוק ממלכת סקסוניה וצירופה אל רפובליקת ויימאר.

==מלכי סקסוניה==
* פרידריך אוגוסט הראשון, מלך סקסוניה (1806–1827)
* אנטון, מלך סקסוניה (1827–1836)
* פרידריך אוגוסט השני, מלך סקסוניה (1836–1854)
* יוהאן, מלך סקסוניה (1854–1873)
* אלברט, מלך סקסוניה (1873–1902)
* גאורג, מלך סקסוניה (1902–1904)
* פרידריך אוגוסט השלישי, מלך סקסוניה (1904–1918)

==קישורים חיצוניים==

* 

==הערות שוליים==

קטגוריה:סקסוניה: היסטוריה
קטגוריה:מדינות לשעבר בתחומי גרמניה
קטגוריה:מדינות הקונפדרציה של הריין
קטגוריה:מדינות הקונפדרציה הגרמנית
קטגוריה:מדינות הקונפדרציה הצפון-גרמנית
קטגוריה:האימפריה הגרמנית: מדינות
קטגוריה:בית וטין
קטגוריה:מדינות שנוצרו בידי נפוליאון
קטגוריה:מדינות וטריטוריות שהתפרקו ב-1918
ברון

כתר של ברון באצולת הממלכה המאוחדת
בָּרוֹן, או בגרסה הנשית ברונית, הוא תואר כבוד לאצילים המקובל באחדות ממדינות אירופה, בדרך כלל ארצות מערב אירופה. תואר אצולה זה מיוחס בדרך כלל כתואר פאודלי. מקור השם במילה הפרנקית baro שמשמעותה "אדם חופשי, לוחם". מילה זאת התמזגה עם המילה beorn באנגלית העתיקה שמשמעותה "אציל". בימי הביניים המוקדמים התואר ברון היה שווה לוסאל. במאה ה-13 כונו ברונים כל שכבת האצולה. בבריטניה היו קיימים, למשל, "ברונים גבוהים" ו"ברונים נמוכים" בהיררכיה של האצולה. 

במאה ה-14 התגבשה סופית ההייררכיה הפאודלית של בני האצולה: התואר ברון הוא הנמוך ביותר, מתחת לויקונט ומעל האביר (שהוא אציל חסר תואר). במאה ה-14 הוכנס תואר אצולה חדש - ברונט, בין הברון והאביר. במאה ה-19 העניק נפוליאון ה-1 את התואר ברון לפקידים ולאנשי כמורה וראשי ערים בעלי רכוש מעל 15000 פרנק. התואר ברון עובר בירושה לכל בניו של הברון ומכאן הריבוי של בני תואר אצולה זה. במאה ה-20 הברונים בבריטניה קיבלו תואר לורד ונכנסו לבית הלורדים.

במרחב הגרמני מקבילה לתואר הברון דרגת "פרייהר".

==ברונים מפורסמים==
* הברון מינכהאוזן
* הברון פייר דה קוברטן
* הברון אדמונד ג'יימס דה רוטשילד
* "הברון האדום" מנפרד פון ריכטהופן
* הברון מוריס דה הירש (Moritz, Freiherr Von Hirsch Auf Gereuth)
* הברון יוסף גינצבורג
* הברון אוכס פון לרכנאו
* הברון של לה ברד ושל מונטסקייה
* הברון פליקס דה מנשה
* הברון מתיאש צ'אני
*הברון עילי ברון

==קישורים חיצוניים==

* 

*
קטגוריה:פיאודליזם
קטגוריה:תוארי אצולה
פלימות' (מונטסראט)

פלימות (אנגלית: Plymouth) היא עיר הבירה לשעבר של מונטסראט, אי בים הקריבי השייך לבריטניה. העיירה פלימות' היא עיר הרפאים היחידה בעולם שמשמשת כעיר כבירה. 
== היסטוריה ==
לאחר התפרצות הר הגעש סופרייר הילס בשנת 1995 העיר נחרבה ונעזבה, ודרום האי נאסר למגורים ולביקור. בנייני הממשלה נמצאים בעיר בריידס שבאי, אולם פלימות' עדיין נשארה בירת מונטסטראט "דה יורה". פלימות' ממוקמת במה שמכונה אזור ההדרה, או אזור V, מכיוון שאזור זה יושב בדרך של הפעילות הגעשית הגדולה ביותר כיום, יש גישה מוגבלת לציבור, אם כי סירות קטנות מורשות לחצא את החוף. הסיורים נערכים על ידי מדריכים שהוכשרו בקפדנות הנושאים מכשירי קשר במקרה של התפרצות נוספת.

הבניינים הגיאורגיים שהיו מפוארים בעבר נמצאים בשלבים שונים של חורבות, רובם קבורים מטר וחצי מתחת לאפר ורק החלקים גלויים לעין.<ref></ref>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מונטסראט
קטגוריה:ערי רפאים
קטגוריה:ערי בירה לשעבר
חוק דתיים שלובים

חוק דתיים שלובים (נקרא גם: חוק דוסים שלובים) הוא ביטוי המשמש בעיקר בפי חלק מהמגזר הדתי-לאומי בישראל לתיאור התאוריה הפופולרית לפיה בין כל שני אנשים דתיים זרים קיים מכר אחד משותף לפחות. "חוק דתיים שלובים" הוא מעין גרסה מגזרית-מקומית של רעיון "שש דרגות ההפרדה", לפיו בין כל שני אנשים בעולם מקשרת שרשרת של לא יותר מחמישה מכרים. מקור השם "חוק דתיים שלובים" הוא פרפרזה על חוק הכלים השלובים.

בארצות הברית מכונה החוק "גאוגרפיה יהודית". הוא מתבסס על אותם עקרונות - ישנם מוסדות ומקומות רבים שבהם יהודים עוברים ולכן יש סבירות גבוהה שיהיו להם מכרים משותפים.

== בתרבות הפופולרית ==
בשנת 2004 יצר אילן אשכולי סרט בשם "חוק הדתיים השלובים" שבו יש אזכור רב למושג. הסרט זכה במקום הראשון לסרטי סטודנטים בפסטיבל חיפה.

בסרט "לרקוד עם טייסים", כאשר טופר הארלי (צ'רלי שין) נכנס בפעם הראשונה לבסיס שדה התעופה, החיילים משחקים ב"גאוגרפיה יהודית" כדי לגלות את הקשר שלהם לאבא של הארלי.

== ראו גם ==
* תופעת העולם הקטן
* שש דרגות של הפרדה

== קישורים חיצוניים ==
* - על פינוי גוש קטיף בו מזכירים הרבנים יובל שרלו ודוד סתיו את המושג והתופעה בהקשר הפינוי
*[https://www.youtube.com/watch?v=SrG0gWlNj3Y על חוק הדתיים השלובים שמעתם?], באתר יוטיוב, 25 בספטמבר 2019

קטגוריה:ציונות דתית
קטגוריה:ניבים וביטויים ישראליים
קטגוריה:רשתות חברתיות
קטגוריה:ישראל: תרבות
מצחתה מתיאנתי

מצחֶתָה מתיאנֶתי (בגאורגית: მცხეთა-მთიანეთი) הוא מחוז במזרח גאורגיה. המחוז גובל מצפון ברוסיה, ממזרח בקאחתי, ממערב בכארתלי הפנימית ומדרום הוא גובל בכארתלי תחתית ובטביליסי רבתי. המחוז הוא חלק מהמחוז ההיסטורי כארתלי, והוא מחולק לחמש נפות: נפת אחלגורי, נפת דושתי, נפת תיאנתי, נפת מצחתה, נפת קאזבגי.

== גאוגרפיה ==
שושנת העמקים הקווקזית בגאורגיה
האזור עשיר ומגוון מבחינת החי והצומח. בשטח המחוז נכללים שמורות הטבע שמורת הטבע של קאזבגי ושמורת הטבע של סאגוראמו. החלק הקדמי של ההרים מכוסה בעיקר בתערובת של שיחים קוצניים ועצים. עצי אלה לבנה ואלון נמצאים בעיקר בחלקים הנמוכים של ההרים כשעצי האשור בחלקים הגבוהים. ניתן גם למצוא סוגים שונים של עצים מחטניים יחד עם עצי אורן במחוז. שדות אלפיניים ותת-אלפיניים מעל לאזור המיוער של ההרים. שושנת העמקים הקווקזית ניתן למצוא בדרך כלל במדרונות הצפוניים של ההרים כאשר את הערער גדל על המדרונות הדרומיים. בחלקים מסוימים ניתן למצוא עצי שדר וצפצפות בכמויות קטנות כמו גם גבתונים צהובים וסוגים שונים של תבואה. בתוך היער מכוסה הקרע במספר סוגי מרבדי פרחים, בהם פעמוניות, ורדים ועוד.

שיחי היפופיאה נמצאים בעיקר בחורשת תרגי. החי במזרח המחוז כולל: יעלים קווקזיים הנמצאים בעיקר בחבסורתי. בחלק התחתון של אזור היערות ניתן עדיין למצוא איילים וכן טורפים כמו דוב חום, זאבים, שועלים, דלקים (ממשפחת הסמוריים), גיריות, סמורים ושונרים (במקרים נדירים). תנים, ארנבים וסנאים ניתן למצוא בעיקר ביערות שבחזית ההרים כשבערבות ניתן למצוא מספר רב של עכברים ונברנים.

ישנם מספר סוגי דגי מים מתוקים במחוז שנמצאים בנהרות המחוז. ביניהם: טרוטות, קרפיונים ואחרים.

==היסטוריה==

עד להכרזת העצמאות של גאורגיה, בשנת 1991, היה המחוז חלק מהמחוז ההיסטורי כארתלי. 

בשטח המחוז נכללים את המחוזות ההיסטוריים:

* כארתלי הפנימית
* חבסורתי
* ארצו-תיאנתי
* פשאבי
* מתיאולתי
* גודאמקארי
* כניסחבי

==חלוקת יישובים לפי גודל==
קזבגי-סטפנצמינדה בצפון המחוז במבט ממלון רומס-הוטל]]

* ערים: 2 (מצחתה,דושתי)
* עיירות: 7 (זאהֶסי, אחלגורי, ז'ינוואלי, פאסנאורי, תיאנתי, סיוני, סטפנצמינדה)
* כפרים: 606. ביניהם 45 כפרים לא מיושבים, 77 יישובים הכוללים 10 תושבים ופחות, ישוב אחד שכולל כ-5000 תושבים ועוד 483 כפרין מאוכלסים.

==מושלי המחוז==
1998 – קוֹבָּה בּוּצ'וּקוּרי
2002 – ארמָז שָמַנאוּרי
2004 - דוד בָּשאלישווילי 
2004 – גיאורגי חאצ'ידזֶה 
2005 – ואסיל מאר'לָפֶּרידזֶה
2008 - צֶזאר צ'וֹצֶ'לי

== אתרים ==

* ארמאזי
* עיר-מוזאון מצחתה
* מנזר אנאנורי
* מנזר זדאזני
* קומפלקס המנזרים לרגוויסי
* מנזר שיומע'וימי
* שאטילי
* כנסיית גרגטי

==קישורים חיצוניים==

* 

קטגוריה:גאורגיה: מחוזות
קטגוריה:כארתלי
התזמורת הקאמרית רמת גן

התזמורת הקאמרית רמת גן היא תזמורת קאמרית ישראלית אשר נוסדה בשנת 1955 על ידי המנצח מיכאל טאובה. מיד עם ייסודה פנה טאובה אל פאול בן-חיים וביקשו לכתוב יצירה מתאימה לתזמורת החדשה. בן-חיים נענה לבקשה והלחין ב-1956 את "מוזיקה לכלי קשת", יצירה שחמשת פרקיה מבוססים על נושא אחד. באותה שנה גם ניגנה תזמורת רמת גן את יצירתו של אלכסנדר אוריה בוסקוביץ', "שישה קטעים לבני הנעורים", שעובדה למענה.

בשנת 1957 ניגנה התזמורת בביצוע בכורה את "חזיונות" של עדן פרטוש, בניצוח מיכאל טאובה ועם החלילן חנוך תל אורן. אותה שנה גם הזמין מיכאל טאובה אצל פרטוש יצירה לחליל, פסנתר ותזמורת כלי קשת, המבוססת על נושאים תימניים. 

בשנת 1958 ביצעה התזמורת הקאמרית רמת גן את "מוזיקת אבל" של עדן פרטוש בעיבודה הסימפוני, בניצוח גארי ברתיני ועם עוזי ויזל בצ'לו סולו. בביצוע הבכורה ניגנו אותה עדן פרטוש (ויולה) ואילונה וינצה-קראוס (פסנתר). 

בשנת 1978 כתב חנוך יעקבי לתזמורת הקאמרית רמת גן גרסה חדשה של יצירתו, "כינור היה לדוד", שחיבר במקור לכבוד הכרזת המדינה בתש"ח. היצירה נכתבה במקור לויולה ופסנתר ועובדה לויולה ותזמורת כלי קשת. הסולן בקונצרט זה היה זאב שטיינברג. עוד קודם לכן, בשנת 1959 השמיעה התזמורת, בניצוח מיכאל טאובה, בביצוע בכורה את "פרטיטה ישראליאנה" של יעקבי.

בין השנים 1960 ל-1967 ניהל את התזמורת הקאמרית רמת גן המנצח סרג'יו קומיסיונה. המנצח הישראלי אביב רון הוא המנהל המוזיקלי הנוכחי של התזמורת משנת 1996 ועד היום. התזמורת הקאמרית רמת גן מופיעה באולמות שונים בעיר, בין השאר במרכז התרבות ראסל ובתיאטרון רמת גן.

בשנת 2005 חגגה התזמורת הקאמרית רמת גן 50 שנה להיווסדה והיא ממשיכה בפעילות ענפה בתחומי מוזיקה שונים, בין השאר בתוכניות מוזיקליות לילדים ונוער.

==קישורים חיצוניים==

* [https://www.ramat-gan.muni.il/?catid=%7B9110CF85-1B48-4B88-8E08-55FABBA640BD%7D התזמורת הקאמרית רמת גן באתר עיריית רמת גן]
* 

רמת גן
רמת גן
תזמורת
דרמבוי

דרמבוי (בגאלית סקוטית: Drambuie) הוא ליקר העשוי מדבש, ויסקי סקוטי, תערובת תבלינים ועשבי תיבול.

דרמבוי מיוצר באי סקאי בסקוטלנד, ומקובל לשתות אותו "נקי", עם קרח, או כמרכיב בקוקטיילים, כמו למשל 'מסמר חלוד'.

דרמבוי מכיל 40% אלכוהול. ישנה טענה הסוברת כי הדרמבוי הומצא על ידי הטוען לכתר אנגליה צ'ארלס אדוארד סטיוארט, המכונה ""הנסיך היפה צ'ארלי", בעת שנס מקרב קלודן כנגד האנגלים בשנת 1745.

על פי אתר האינטרנט של המותג, מקורו של המשקה, כמו הרבה צמחי מרפא, כטוניק מרפא מעורבב בבית מרקחת. במקרה זה הרוקח היה הרופא המלכותי של צ'ארלס אדוארד סטיוארט, המכונה בוני הנסיך צ'רלי, ששמו נראה לפעמים על תווית הבקבוק.<ref></ref> "דרמבוי", בגאלית עתיקה פירושו "המשקה המספק".

לדרמבוי ודרמבוי 15 יש הכשר.

==ראו גם==
*גלייבה
*אייריש מיסט

== קישורים חיצוניים ==

* 

==הערות שוליים==

קטגוריה:ליקרי דבש
קטגוריה:ליקרי עשבים
קטגוריה:משקאות אלכוהוליים
טפסות

טפסות מפלדה

טפסות הן תבנית שלתוכה יוצקים בטון. תפקידן לתמוך בבטון הנוזלי ולשמור על צורתו בזמן היציקה, עד אשר הבטון יתמצק ויהיה חזק דיו לשאת את משקלו באופן עצמאי. פרק זמן זה נמשך בדרך כלל 24 שעות. לאחר שהבטון מתמצק, מפרקים את הטפסות.

טפסות יכולות להיות לוחות או קרשי עץ, תבניות פלדה וקיימים גם חומרים אחרים בהם משתמשים, כגון פח מכופף, פלסטיק ואפילו קרטון (נהוג ביציקה של עמודי בטון עגולים). לעיתים, חלק מהטפסות הם למעשה רכיבי בטון אחרים, כגון יציקה קודמת, לבני בטון או לבנים מסוגים אחרים. בתקרת צלעות לדוגמה, משמשות לבני איטונג כחלק מהטפסות התחתונות של התקרה. סוג הטפסות בהן משתמשים ליציקה כלשהי נבחר לפי כמה שיקולים:
*מורכבות הצורה הרצויה של הבטון.
*מידת החזרתיות של הצורה. אם מדובר בצורת יציקה אשר חוזרת על עצמה פעמים רבות במבנה, או אפילו במבנים אחרים, רצוי להשתמש בתבניות פלדה המיוצרות במיוחד, בהן ניתן להשתמש פעמים רבות. בנייה מסוג זה נקראת בנייה מתועשת.
*עלות כוח האדם העוסק בטפסנות - אם כוח האדם זול יחסית, משתלם יותר כלכלית לבנות טפסות עץ ולפרקן, במקום להשתמש בטפסות יקרות מפלדה. מסיבה זו, ברוב אתרי הבנייה בישראל, משתמשים בטפסות עץ.
*סוג הטקסטורה הרצויה לבטון. אם הבטון אמור להישאר חשוף, טקסטורת הטפסות תהפוך לתשליל (נגטיב) טקסטורת הבטון.

בסגנון הבנייה הברוטליסטי, בו הבטון נשאר חשוף, יש משמעות רבה לבחירה של הטפסות. אם מדובר בטפסות עץ, כיוון הקרשים ואורכם נראה אחר כך על גבי הבטון ולכן נבחר בקפידה.

מלבד מתן צורה לבטון, על הטפסות לעמוד בלחץ הבטון, השואף להישפך כלפי חוץ. מסיבה זו, כחלק מעבודת הטפסנות, בונים תמיכות המונעות מהטפסות להתפרק לאחר יציקת הבטון לתוכן. תמיכות אלה יכולות להיות מוטות אלכסוניים (כמו בתמונה) או מוטות פלדה קצרים המחברים את הלוחות דרך חלל היציקה ונמתחים כאשר הלוחות נלחצים כלפי חוץ (לאחר מכן הם נשארים בתוך הבטון הקשה).
פעמים רבות קורה, שהטפסות לא נבנו היטב, ולכן, הקרשים נבקעים מלחץ הבטון. לעיתים, שלדת העץ צפה למעלה ואז הבטון פורץ מתחת. במקרים אלו, כסף רב מתבזבז, הן עלות הבטון והן שעות עבודה רבות יורדות לטמיון.
==קישורים חיצוניים==

* 

קטגוריה:בנייה
קטגוריה:הנדסה אזרחית
קטגוריה:בטון
יוסי בן יוחנן

יוסי בן יוחנן איש ירושלים (על פי כתב יד קאופמן: יוֹסֵה) היה אב בית הדין הראשון מתקופת הזוגות. בן זוגו, נשיא הסנהדרין, היה יוסי בן יועזר.

==במקורות==
במחלוקת הגדולה בתקופת הזוגות אודות הסמיכה ביום טוב מוזכר שמו כמצדד בדעה לסמוך. בצירוף העובדה כי הוא הראשון לחלוק במחלוקת זו והמסורת כי זו המחלוקת הראשונה המתועדת בהלכה היהודית, נמצא שיחד עם יוסי בן יועזר הוא הראשון לחלוק בתולדות ההלכה.

המימרא הידועה ביותר שלו היא המוזכרת בפרק הראשון במסכת אבות: "יהי ביתך פתוח לרווחה, ויהיו עניים בני ביתך, ואל תרבה שיחה עם האשה. באשתו אמרו, קל וחומר באשת חברו".

יחד עם יוסי בן יועזר גזר טומאה על ארץ העמים ועל כלי זכוכית.

לאחר מותם של יוסי בן יועזר ויוסי בן יוחנן נאמר עליהם: "משמת יוסף בן יועזר איש צרידה ויוסף בן יוחנן איש ירושלים בטלו האשכולות - איש שהכל בו".

==במחקר==

המשנה במסכת אבות מונה את יוסי בן יועזר ויוסי בן יוחנן, אחרי אנטיגנוס איש סוכו, ואומרת עליהם: "קבלו מהם" ובחלק מהגרסאות "קבלו ממנו". בהסתמך על הגרסה "מהם", כותב נחמן קרוכמל, שיוסי בן יוחנן למד גם אצל שמעון הצדיק, אותו הוא מזהה כשמעון השני, וגם אצל אנטיגנוס איש סוכו.

יצחק אייזיק הלוי כותב שיוסי בן יוחנן מונה לאב בית דין לאחר מותו של אנטיגנוס איש סוכו, בשעה שעדיין לא היה תפקיד של נשיא הסנהדרין. לטענתו, משרת הנשיא אויישה רק כשני עשורים יותר מאוחר כאשר חוניו השני העביר את התפקידים השלטוניים לידי יוסף בן טוביה החוכר, ועלה צורך בדמות בסנהדרין שתטפל בתפקידים שבעבר היו באחריות הכהן הגדול ולא טופלו על ידי חוניו השני. לדבריו, זאת הייתה הסיבה שהעדיפו את יוסי בן יועזר הכהן לתפקיד נשיא הסנהדרין, אף על פי שיוסי בן יוחנן היה הרבה יותר מבוגר. יצחק אייזק הלוי גם קובע את פטירתו של יוסי בן יוחנן בימי חוניו השלישי.

==קישורים חיצוניים==

* 
* 
* 

==הערות שוליים==

קטגוריה:הזוגות
קטגוריה:יהודי המאה השנייה לפנה"ס
שאבייר אנדרסון

שאבייר קונסייסאו אנדרסון (בפורטוגזית: Anderson Conceição Xavier; נולד ב-22 בינואר 1980) הוא כדורגלן עבר ברזילאי ששיחק בעמדת הקשר האחורי.

==קריירה==

את הקריירה המקצוענית שלו פתח אנדרסון בקבוצת ויטוריה, במדיה שיחק עד גיל 25 ובשורותיה כבש תשעה שערים. בשנת 2005 הצטרף לקבוצת קורינתיאנס אך לא הצליח לתפוס מקום בהרכב הקבוצה.

בתחילת עונת הגיע אנדרסון לישראל והצטרף לקבוצת מכבי חיפה. את משחקו הרשמי הראשון במדי האלופה הישראלית, ערך אנדרסון בהפסד 2-1 לליברפול במסגרת מוקדמות ליגת האלופות. במשחק הגומלין, שהסתיים בתיקו 1-1, ביצע אנדרסון את המהלך שהוביל לשערו של רוברטו קולאוטי. במשחקים שלאחר מכן נשמעו קולות לפיהם יש להחליפו ושאינו מתאים לקבוצה, אך לאחר מספר שבועות כבש אנדרסון את שערו הראשון, בנגיחה, במשחק מול פרטיזן בלגרד במסגרת שלב הבתים של גביע אופ"א.

בעונת הושאל לואסקו דה גאמה. בספטמבר 2008 חזר אנדרסון למכבי חיפה לאחר שלא מצא קבוצה אחרת, אך במהרה עזב וחזר לברזיל. לאחר שהגיע ל-3 קבוצות שונות ב-2009 אך בכולן כשל, החליט אנדרסון לתלות את נעליו.

==תארים==
* גביע בהייה: 1996, 1997, 1999, 2000, 2002, 2003, 2004
* הגביע הצפוני של ברזיל: 1997, 1999
* טורניר ריו - סאו פאולו: 2005
* הליגה הברזילאית: 2005
* גביע הטוטו: 2007

==קישורים חיצוניים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני ויטוריה
קטגוריה:כדורגלני קורינתיאנס
קטגוריה:כדורגלני מכבי חיפה
קטגוריה:כדורגלני ואסקו דה גאמה
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ברזילאים שנולדו ב-1980
טורטולה

טורטולה (באנגלית: Tortola) הוא הגדול והמיושב ביותר מבין איי הבתולה הבריטיים. האי מצוי באיי הבתולה שבים הקריבי. אורכו כ-18 ק"מ ורוחבו כ-5 ק"מ.

==גאוגרפיה==
האי טורטולה הוא אי הררי שנוצר על ידי פעילות געשית. פסגת האי הוא ההר סייג' (Mount Sage) שגובהו 582 מטרים.

נכון ל-2010 מתגוררים באי כ-23,491 תושבים, כ-9,400 מתוכם מתגוררים בבירת איי הבתולה הבריטיים – העיר רואוד טאון שהיא היישוב הגדול באי.

==כלכלה==
איי הבתולה הבריטיים מהווים אתר מרכזי לבנקאות ולשירותים פיננסיים. שירותי בנקאות ופיננסים אלה מהווים מרכיב מרכזי בכלכלת האי. בשל חוק עסקי החברות הבינלאומי שנחקק באי בשנות ה-80 של המאה ה-20, הפך האי למקלט מס, ובהמשך, בשל הפעילות העסקית הרבה בו, לאחד האיים העשירים ביותר בים הקריבי.

התיירות משמשת אף היא מרכיב חשוב בכלכלת האי. מבקרים לאי נוחתים באי ביף ומשם חוצים את גשר המלכה אליזבת לטורטולה. חופי האי מהווים אתר תיירות פופולרי.

על אף שהאיים מהווים טריטוריה בריטית, המטבע הרשמי באיי הוא הדולר האמריקאי.

==קישורים חיצוניים==

*[http://www.caribbean-on-line.com/bv/ttmap.shtml מפת האי]
* 

פנורמה של האי - מבט צפונה מבלמונט.

קטגוריה:איי הבתולה הבריטיים: איים
קטגוריה:איים בים הקריבי
לילות אוגוסט החמים

תצוגת מכוניות ישנות ברינו
לילות אוגוסט החמים הוא אירוע חגיגי של תצוגת מכוניות ישנות ומופעים של מוזיקת רוק המתקיים ברינו, נבדה.

== היסטוריה ==
לילות אוגוסט החמים הוא אירוע המתקיים מדי שנה בתחילת חודש אוגוסט בעיר רינו ועיקרו תצוגה רבת משתתפים של מכוניות ישנות משופצות ששנת היצור שלהן היא לכל המאוחר שנת 1972. האירוע הזה מתקיים בעיר משנת 1986, והוא מהווה חלק מאירועי הקיץ המאורגנים ברינו שהיא עיר תיירות. ב-2006 השתתפו באירוע כ-5500 מכוניות, שהגיעו לתצוגה מ-36 מדינות שונות בארצות הברית. ב-2005 השתתפו מעל 5000 מכוניות. 

סביב האירוע מתקיימות הופעות של מוזיקת רוק, מופעלים דוכנים של מזון מהיר ודוכנים המוכרים מוצרים לאחזקת ושיפוץ מכוניות. בעלי המכוניות גאים להציג אותן: פותחים מכסי מנוע ודלתות, מציגים אלבומי תמונות של המכוניות לפני השיפוץ ואחרי, ויושבים בגאווה על כיסאות מתקפלים ליד המכוניות. בעיר מתקיימת גם מכירה פומבית של מכוניות בה נוטלים חלק כ-800 כלי רכב הנמכרים ברובם במחיר הגבוה מחמישים וחמישה אלף דולר למכונית. המכוניות נראות מטופחות מאוד ומבריקות, וחלקים רבים עשויים מפלדת אל-חלד.

התצוגה נערכת במספר מגרשי חנייה גדולים שהוכנו לשם כך לפני האירוע, וכן במרכז העיר. המכוניות גם נוסעות בכבישי העיר ובעיקר במרכז, להנאת העוברים והשבים. ההערכה היא כי מספר המתעניינים באירוע כולל כשבע מאות אלף משתתפים ומבקרים.

== תמונות ==
<gallery>
car01.jpg
car02.jpg
car03.jpg
car04.jpg
car05.jpg
Blue custom 40s Ford ragtop.jpg
Purple 1930s Ford custom.jpg
Hotrod & yellow pickup.jpg
</gallery>

== קישורים חיצוניים ==

* 

קטגוריה:מכוניות
קטגוריה:נבדה: תרבות
קטגוריה:ארצות הברית: פסטיבלים
ביף (אי)

האי ביף, כפי שצולם מחלון מטוס
האי ביף (Beef Island) הוא אחד מאיי הבתולה הבריטיים.
האי ממוקם בסמוך לאי טורטולה, ומקושר אליו באמצעות גשר המלכה אליזבת.

על האי ממוקם שדה התעופה המרכזי של איי הבתולה - שדה התעופה ביף איילנד.

היישוב העיקרי באי הוא מפרץ טרליס (Trellis Bay), ובו שוק מקומי וכן אתרי תיירות כגון חופי רחצה, מסעדות ובתי קפה.

על האי התגוררה השחקנית האירית מורין או'הרה.

==קישורים חיצוניים==

* [http://www.bareboatsbvi.com/map_beef_island.html מפת האי ביף]

קטגוריה:איי הבתולה הבריטיים: איים
קטגוריה:איים בים הקריבי
יואב צוקר

יואב צוקר (נולד ב-31 במרץ 1973) הוא שחקן, מדבב ודוגמן ישראלי.

== ביוגרפיה ==
צוקר שירת בצה"ל כקצין ביחידה מובחרת וכשהשתחרר, הפך לאחד הדוגמנים הידועים בישראל. הוא השתתף בקמפיינים לפפסי קולה, בורגר ראנץ', פלפל, לי ג'ינס סליו ועוד. בשנת 1997 נבחר ל"דוגמן השנה", לצד סנדי בר, שנבחרה ל"דוגמנית השנה".

לאחר מכן הנחה במסגרת "זאפ לראשון" במשך 7 שנים את התוכניות:
*קופסת הלהיטים עם עופר נחשון.
*זאפ קולטורה עם נטלי עטיה.
*שח-תיין עם קלרה ח'ורי.
*אילי ולילי עם טל מן.
*מסיבת פיג'מות בזאפ עם עדי אשכנזי.

צוקר השתתף בסדרה "רמת אביב גימל", שם שיחק באחד התפקידים הראשיים במשך שלוש עונות. הוא גילם את תומר, סטודנט לרפואה שבמהלך הסדרה הפך להיות החבר הרציני של שרון (בגילומה של יעל בר זוהר). הוא גם הנחה תוכניות רבות בערוץ הספורט (כמו "אלוף האלופים" עם בקי גריפין) ובערוץ 2 (כגון תחרות הסופר מודל) ושיחק בסדרות נוספות בתפקידי אורח.

הגיש את תוכנית הספורט "זמן בייג'ינג" לקראת האולימפיאדה בערוץ הראשון. צוקר הנחה את הגרלות הלוטו של מפעל הפיס, את התוכנית רודפי פרסום בוואלה ואת התוכנית "ספורט ביזנס" בערוץ ONE.

בעבר היה מבעלי המועדון התל אביבי המצליח "האוס אנד פיין" ומבעלי הבר "סלונה" שביפו.

צוקר סיים לימודי תואר שני במנהל עסקים באוניברסיטת תל אביב, עבד כמנהל מותג בפרוקטר אנד גמבל, כמנהל שיווק בחברה בינלאומית גדולה ושימש כמנכ"ל חברת "זניט מדיה" מקבוצת פובליסיס ישראל. בין השנים 2016–2021 שימש כסמנכ"ל החדשנות של חברת Natural Intelligence,, בין השנים 2021–2022 שימש כסמנכ"ל שיווק בחברת הסטארטאפ "PayEm" וכיום משמש כסמנכ"ל שיווק בקרן הון הסיכון Collider Ventures. 

בשנת 2017 הועסק כיועץ ניו מדיה בשירות שר המדע אופיר אקוניס.

בשנת 2018 החל לעסוק בדיבוב, כאשר דיבב בהפקות "נוטי נאטס", הדרקון הראשון שלי: העולם הנסתר", "ווילי: מהיר וחייכני", "ברבי וקסם הדולפינים" ו"ברבי: הרפתקאות בבית החלומות".

צוקר נשוי לגילי ואב לשתי בנות- גאיה ואורי.

==קישורים חיצוניים==

==הערות שוליים==

קטגוריה:דוגמנים ישראלים
קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:מנחי טלוויזיה ישראלים
קטגוריה:הערוץ הראשון: שדרנים ומנחים
קטגוריה:מנחי ערוץ הילדים
קטגוריה:מנכ"לים ישראלים
קטגוריה:ישראלים שנולדו ב-1973